CELEX: 32016R2071
Language: et
Date: 2016-09-22 00:00:00
Title: Komisjoni delegeeritud määrus (EL) 2016/2071, 22. september 2016, millega muudetakse Euroopa Parlamendi ja nõukogu määrust (EL) 2015/757 seoses süsinikdioksiidi heitkoguste seire meetodite ja muu olulise teabe kogumise eeskirjadega (EMPs kohaldatav tekst )

26.11.2016   
            
            
               ET
            
            
               Euroopa Liidu Teataja
            
            
               L 320/1
            
         KOMISJONI DELEGEERITUD MÄÄRUS (EL) 2016/2071,
   22. september 2016,
   millega muudetakse Euroopa Parlamendi ja nõukogu määrust (EL) 2015/757 seoses süsinikdioksiidi heitkoguste seire meetodite ja muu olulise teabe kogumise eeskirjadega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 29. aprilli 2015. aasta määrust (EL) 2015/757, mis käsitleb meretranspordist pärit süsinikdioksiidi heitkoguste seiret, aruandlust ja kontrolli ning millega muudetakse direktiivi 2009/16/EÜ, (1) eelkõige selle artikli 5 lõiget 2,
   ning arvestades järgmist:
   
               (1)
            
            
               Määruses (EL) 2015/757 on sätestatud liikmesriikide jurisdiktsiooni alla kuuluvatesse sadamatesse saabuvatelt, seal viibivatelt või sealt väljuvatelt laevadelt pärit süsinikdioksiidi (CO2) heitkoguste ja muu asjakohase teabe täpse seire, aruandluse ja kontrolli eeskirjad eesmärgiga edendada meretranspordist pärit CO2 heitkoguste kulutõhusat vähendamist.
            
         
               (2)
            
            
               Määruse (EL) 2015/757 I lisas on sätestatud CO2 heitkoguste seire meetodid kütusekulu põhjal. Määruse (EL) 2015/757 II lisas on kehtestatud eeskirjad muu asjakohase teabe kogumiseks.
            
         
               (3)
            
            
               Määruse (EL) 2015/757 I lisa A osas on sätestatud, et CO2 heitkoguste arvutamiseks tuleks omavahel korrutada heitekoefitsiendid ja kütusekulu, mis on kindlaks määratud kõnealuse lisa B osas esitatud seiremeetoditega A (kütusemahuti saatelehed ja kütusepaakide regulaarne inventuur), B (punkri kütusepaagi seire pardal) ja C (asjaomaste põlemisprotsesside voolumõõturid). IMO resolutsioonis (2) uute laevade energiatõhususe indeksi arvutamise meetodit käsitlevate suuniste kohta on sätestatud heitekoefitsientide vaikeväärtused laeva pardal kasutatavate standardkütuste jaoks. Neid vaikeväärtusi saab kasutada laevanduse tekitatud CO2 heitkoguste arvutamiseks. Kõnealuste vaikeväärtuste kohaldamine laevadel CO2 heitkoguste seireks ja aruandluseks kooskõlas määruse (EL) 2015/757 I lisaga tagab lihtsa regulatiivse lähenemisviisi ja ühtlustatud rakendamise.
            
         
               (4)
            
            
               Seiremeetodite A, B ja C puhul teisendatakse pardale võetud (punkerdamine) või paakidesse jäänud kütuse koguse määramisel mahuühikud massiühikuteks, kasutades tegeliku tiheduse väärtusi. I lisa B osa punkti 2 viienda lõigu alapunkti c kohaselt võib seiremeetodit B kohaldav ettevõtja võimaluse korral kasutada kütuse tegeliku tiheduse kindlaksmääramiseks akrediteeritud kütusekatselaboris läbiviidud katseanalüüsi käigus mõõdetud tihedust. Selle võimaluse laiendamine seiremeetodeid A ja C kasutavatele ettevõtjatele tagaks kolme kõnealuse seiremeetodi ühtlustatud rakendamise kooskõlas ISO standardiga 3675:1998 (3). Samuti kajastaks see täielikult tööstusharu tavasid ja suurendaks kolme asjaomase meetodi abil mõõdetud kütusekulu võrreldavust.
            
         
               (5)
            
            
               Mõiste „kaist kaini“ kasutuselevõtt muudaks reiside täpse algus- ja lõpp-punkti käsitlemise selgemaks ja ühtlasemaks. Sellega täpsustataks näitajaid, mida kasutatakse merel veedetud aega ja läbitud vahemaad käsitlevate andmete kogumiseks vastavalt määruse (EL) 2015/757 II lisa A osa punkti 1 alapunktidele a ja b, ning kajastataks tööstusharu tavasid.
            
         
               (6)
            
            
               Laeva energiatõhususe näitaja (EEOI) vabatahtlikku kasutamist käsitlevate IMO suuniste (4) ja CEN standardiga EN 16258 (2012) (5) on veeremilaevade puhul ette nähtud võimalus koguda ja esitada lasti andmeid lasti tegeliku kaalu põhjal. Selle täiendava näitaja lisamine määruse (EL) 2015/757 II lisa A osa punkti 1 alapunktis e nimetatutele kajastaks paremini tööstusharu tavasid ja teeks seega andmete kogumise lihtsamaks.
            
         
               (7)
            
            
               Kooskõlas komisjoni tavapraktikaga konsulteerida delegeeritud õigusaktide ettevalmistamise etapis ekspertidega, loodi Euroopa säästva laevanduse foorumi (ESSF) raames laevanduse seire-, aruandlus- ja kontrollisüsteemi järelevalve töörühm, kuhu kuuluvad eksperdid liikmesriikidest, tööstusharust ja kodanikuühiskonnast. Kõnealune töörühm tegi kindlaks mitu rahvusvahelist ja Euroopa standardit, rahvusvahelist eeskirja ning teaduse ja tehnika arengusuunda ning soovitas neid käesolevas määruses arvesse võtta. Töörühma soovituste projekt nendes küsimustes kiideti heaks ESSFi täiskogu istungil 28. juunil 2016.
            
         
               (8)
            
            
               Seetõttu tuleks määruse (EL) 2015/757 I ja II lisa vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) 2015/757 I ja II lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. september 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 123, 19.5.2015, lk 55.
   
      (2)  MEPC 245 (66) 2014.
   
      (3)  ISO standard 3675:1998 Crude petroleum and liquid petroleum products – Laboratory determination of density – Hydrometer method.
   
      (4)  MEPC.1/Circ.684 IMO Guidelines for voluntary use of the ship Energy Efficiency Operational Indicator.
   
      (5)  Transporditeenuste (kauba- ja reisijatevedu) energiatarbimise ja kasvuhoonegaaside heite arvutamise ja andmete esitamise metoodika.
   
      LISA
      Määruse (EL) 2015/757 I ja II lisa muudetakse järgmiselt.
      
                  (1)
               
               
                  I lisa muudetakse järgmiselt:
                  
                              a)
                           
                           
                              A osa asendatakse järgmisega:
                              „A.   CO2 HEITKOGUSTE ARVUTAMINE (ARTIKKEL 9)
                              Ettevõtjad kasutavad CO2 heitkoguste arvutamiseks järgmist valemit:
                              kütusekulu × heitekoefitsient
                              Kütusekulu sisaldab peajõuseadmes, abijõuseadmes, gaasiturbiinides, kateldes ja inertgaasi generaatorites kasutatud kütuse kogust.
                              Sadamates kai ääres viibimisel tekkinud kütusekulu arvutatakse eraldi.
                              Pardal kasutatavate kütuste puhul kohaldatakse järgmisi heitekoefitsientide vaikeväärtusi:
                              
                                          Kütuseliik
                                       
                                       
                                          Võrdlusalus
                                       
                                       
                                          Heitekoefitsient (t-CO2/t-kütus)
                                       
                                    
                                          
                                                      1.
                                                   
                                                   
                                                      Diislikütus/gaasiõli
                                                   
                                                
                                       
                                          ISO 8217 DMX kvaliteediklassid DMB kvaliteediklassi kaudu
                                       
                                       
                                          3,206
                                       
                                    
                                          
                                                      2.
                                                   
                                                   
                                                      Kerge kütteõli
                                                   
                                                
                                       
                                          ISO 8217 RMA kvaliteediklassid RMD kvaliteediklassi kaudu
                                       
                                       
                                          3,151
                                       
                                    
                                          
                                                      3.
                                                   
                                                   
                                                      Raske kütteõli
                                                   
                                                
                                       
                                          ISO 8217 RME kvaliteediklassid RMK kvaliteediklassi kaudu
                                       
                                       
                                          3,114
                                       
                                    
                                          
                                                      4.
                                                   
                                                   
                                                      Veeldatud naftagaas (LPG)
                                                   
                                                
                                       
                                          Propaan
                                       
                                       
                                          3,000
                                       
                                    
                                          Butaan
                                       
                                       
                                          3,030
                                       
                                    
                                          
                                                      5.
                                                   
                                                   
                                                      Veeldatud maagaas (LNG)
                                                   
                                                
                                       
                                           
                                       
                                       
                                          2,750
                                       
                                    
                                          
                                                      6.
                                                   
                                                   
                                                      Metanool
                                                   
                                                
                                       
                                           
                                       
                                       
                                          1,375
                                       
                                    
                                          
                                                      7.
                                                   
                                                   
                                                      Etanool
                                                   
                                                
                                       
                                           
                                       
                                       
                                          1,913
                                       
                                    Biokütuste, alternatiivsete mittefossiilsete kütuste ja muude kütuste suhtes, mille jaoks ei ole vaikeväärtusi määratud, kohaldatakse sobivaid heitekoefitsiente.“;
                           
                        
                              b)
                           
                           
                              B osa muudetakse järgmiselt:
                              
                                          i)
                                       
                                       
                                          punkti 1 viienda lõigu punkt b asendatakse järgmisega:
                                          
                                                      „b)
                                                   
                                                   
                                                      pardale võtmise ajal kütusetarnija mõõdetud ning kütusearvele või kütusemahuti saatelehele märgitud tihedus;“;
                                                   
                                                
                                    
                                          ii)
                                       
                                       
                                          punkti 1 viiendale lõigule lisatakse järgmine punkt c:
                                          
                                                      „c)
                                                   
                                                   
                                                      võimaluse korral akrediteeritud kütusekatselaboris läbiviidud katseanalüüsi käigus mõõdetud tihedus.“;
                                                   
                                                
                                    
                                          iii)
                                       
                                       
                                          punkti 3 neljanda lõigu punkt b asendatakse järgmisega:
                                          
                                                      „b)
                                                   
                                                   
                                                      pardale võtmise ajal kütusetarnija mõõdetud ning kütusearvele või kütusemahuti saatelehele märgitud tihedus;“;
                                                   
                                                
                                    
                                          iv)
                                       
                                       
                                          punkti 3 neljandale lõigule lisatakse järgmine punkt c:
                                          
                                                      „c)
                                                   
                                                   
                                                      võimaluse korral akrediteeritud kütusekatselaboris läbiviidud katseanalüüsi käigus mõõdetud tihedus.“
                                                   
                                                
                                    
                        
            
                  (2)
               
               
                  II lisa A osa punkti 1 muudetakse järgmiselt:
                  
                              a)
                           
                           
                              alapunkti a esimene lause asendatakse järgmisega:
                              „kai äärest väljumise ning kai äärde saabumise kuupäeva ja kellaaega arvestatakse Greenwichi aja (GMT/UTC) järgi;“;
                           
                        
                              b)
                           
                           
                              alapunkti b viimane lause asendatakse järgmisega:
                              „Läbitud vahemaad mõõdetakse lähtesadama kai äärest sihtsadama kai äärde ning väljendatakse meremiilides;“;
                           
                        
                              c)
                           
                           
                              alapunkti e esimene lõik asendatakse järgmisega:
                              „veeremilaevade puhul käsitatakse veetud lastina pardal oleva lasti massi, mis on kindlaks määratud tegeliku massina või lastiühikute (veoautod, autod jne) või liinimeetrite arvu ning nende kaalu vaikeväärtuste korrutisega.“